Елисавета Багряна
Ден първи

chitanka.info

Тук някога се сля небето със земята,

през мътния порой плющяха знамена,

зариха се в пръстта, полягаха нивята —

пожъна огнен сърп незрели семена…

А днеска — погледни от край до край небето —

бездънното око над нашият оброк —

и пълните жита, градините, полето,

налелия се плод с избистрен, меден сок.

— Дочаках те и аз, дочаках най-подире,

ден с обич оплоден и благодарно тих.

През огън и вода преминах да те диря,

безспирно се стремях, воювах — победих.

Бъди добре дошъл. И отдих, и умора,

и радост, и печал, и ти, възлюбен плен —

нали сте вие дял за всички замни хора —

бъди добре дошъл, мой светъл, първи ден.

Издание: Елисавета Багряна. „Амазонка. Избрана лирика в два тома.“ „Български писател“. С. 1973

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.